(Aangestuur vanaf NGC 6994)
Soort stelsel Asterisme
Regte klimming 20h 58m 54s
Deklinasie -12º 38'
Skynbare grootte 2,8 boogminute
Ander name M73, NGC 6994
Messier 73 of M73 (ook bekend as NGC 6994 ) is ’n asterisme van vier sterre in die sterrebeeld Waterdraer. ’n Asterisme is sterre wat fisiek nie aan mekaar verbind is nie, maar van die Aarde af naby aan mekaar lyk.
M73 is op 4 Oktober 1780 deur Charles Messier ontdek, wat dit aanvanklik as ’n sterreswerm van vier sterre met ’n effense newelagtigheid beskryf het. John Herschel kon egter geen newelagtigheid sien nie. Hy het ook getwyfel of dit ’n sterreswerm is. Tog het Herschel dit in sy General Catalogue of Nebulae and Clusters van diepruimtevoorwerpe opgeneem en John Dreyer het dit ook in die New General Catalogue opgeneem.
In die begin van die 2000's was daar ’n klein debat oor die aard van M73 – of dit ’n swerm of asterisme is. Die saak is in 2002 opgelos toe M. Odenkirchen en C. Soubiran ’n verslag gepubliseer het waarin hulle demonstreer dat die sterre se afstand van die Aarde af in ’n groot mate verskil en dat hulle in verskillende rigtings beweeg, dus moet die sterre ’n asterisme wees.
↑ K. G. Jones (1991). Messier's Nebulae and Star Clusters (2de uitg.). Cambridge University Press. ISBN 0-521-37079-5.
↑ M. Odenkirchen & C. Soubiran (2002). “NGC 6994: Clearly not a physical stellar ensemble”. Astronomy & Astrophysics 383 (1): 163–170. doi:10.1051/0004-6361:20011730.
Messier 73, foto met twee uur lange beligting
Messier 73 op WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikels en foto's
Wikimedia Commons het meer media in die kategorie Messier 73.
Koördinate: 20h 58m 54s, −12° 38′ 00″
Ontsluit van "https://af.wikipedia.org/w/index.php?title=Messier_73&oldid=1890971"